
Nr. U22006-001047/20.06.2006
REFERAT

privind avizarea Planului Urbanistic Zonal
  „Locuinţe şi funcţiuni complementare” – zona Freidorf, Podul Modoş, Timişoara

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;
Având în vedere documentaţia înregistrată la noi cu nr. U22006-001047/28.02.2006, prin care se solicită avizarea din punct de vedere urbanistic a Planului Urbanistic Zonal –   „Locuinţe şi funcţiuni complementare” – zona Freidorf, Podul Modoş Timişoara;

Având în vedere cerinţele Certificatului de Urbanism nr. 3440 din 01.07.2005;
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Planului Urbanistic Zonal –   „Locuinţe şi funcţiuni complementare” – zona Freidorf, Podul Modoş Timişoara;
Documentaţia este iniţiată de proprietarul terenului S.C. ZOOCEREAL S.R.L. Timişoara şi este elaborată de S.C. ARH ROM S.R.L., proiect nr. 112/2005.
Terenul studiat în cadrul PUZ se află situat în zona de vest a municipiului Timişoara.
In conformitate cu PUG Timişoara zona este cuprinsă în intravilanul municipiului Timişoara, fiind zonă agroindustrială.
Terenul studiat este în suprafaţa totală de 39830 mp, proprietar fiind S.C. ZOOCEREAL S.R.L, conform CF nr. 123665 Timişoara, nr. top 25909/2, 25913/2/1, 25911, 25909/3, 25913/2/3, 25914/2/2, 25930/2/2, 25928/2/2, 25926/2/2.
Prin documentaţia prezentată se propune realizarea unei lotizări de 42 parcele, destinate construirii de locuinţe unifamiliale cuplate sau înşiruite, cu suprafeţe cuprinse între 500 mp şi 750 mp şi fronturile stradale variate şi regim de înălţime maxim (S)+P+2E+M. Deservirea rutieră a parcelelor propuse se va face pe drumurile de exploatare existente, care vor fi modernizate şi vor avea un prospect de 12,00 m. 
Deoarece zona este destinată funcţiunilor industriale se solicită delimitarea zonei studiate în PUZ cu o perdea verde de protecţie, conform legislaţiei în vigoare.

Autorizarea lucrărilor de construcţie se va putea face doar după drumurile vor fi domeniu public, iar zona va fi prevăzută cu protecţie.


La realizarea construcţiilor se vor respecta condiţiile impuse de avizatori.
Procentul de ocupare a terenului va fi de maxim 50%, iar coeficientul de utilizare a terenului de 1,5.
Documentaţia de urbanism este însoţită de avizele şi acordurile necesare, conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/16.08.2000 al M.L.P.A.T. ( M.T.C.T.)

Planului Urbanistic Zonal – „Locuinţe şi funcţiuni complementare” – zona Freidorf, Podul Modoş Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 

Planului Urbanistic Zonal –   „Locuinţe şi funcţiuni complementare” – zona Freidorf, Podul Modoş Timişoara a fost supusă dezbaterii publice din data de 18.05.2006.

